**Opis predmetu zákazky**

1. Predmetom zákazky je poskytovanie služieb – Údržba vrtuľníka Bell 429 OM-BYD v.č. 57198 podľa schváleného programu údržby LÚ MV SR.

Poskytovateľ musí mať:

* Aktuálne a platné oprávnenie organizácie na údržbu vrtuľníkov typu Bell 429 podľa NARIADENIA KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Nariadenie EK), Príloha I, Časť M, podčasť F, alebo Prílohy II, Časť 145,
* Aktuálnu a platnú revíziu Príručku organizácie údržby (MOE),
* Zoznam minimálne 2 technikov údržby kategórie B1.3 a 1 technika údržby kategórie B2 ktorý spĺňajú nasledovné požiadavky:
  + Sú držiteľmi a predložia kópiu platných preukazov spôsobilosti technikov údržby lietadiel (Aircraft Maintenance License (AML)) vydaných podľa nariadenia Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností podľa Prílohy III, časť 66 v kategórii B1.3 a B2, pre typ vrtuľníka Bell 429,
  + Predložia doklady o nepretržitej praxi v údržbe o dĺžke min. 6 mesiacov na type Bell 429 za posledné 2 roky (24 mesiacov).

1. Miesto poskytnutia služby:

Letecký útvar MV SR, Letisko M.R. Štefánika, 812 72 Bratislava, Slovenská republika a/alebo v mieste výkonu údržby poskytovateľa, pokiaľ si to situácia a/alebo charakter služieb vyžadujú. Pri technických sprievodoch bude miesto plnenie letisko alebo miesto technického sprievodu.

1. Poskytovanie služieb údržby sa skladá z
2. Plánovaná údržba:

1. Kalendárne prehliadky, prehliadky po odlietaných hodinách, prehliadky po nalietaných cykloch, prehliadky po nalietaných RIN-och a ich vzájomné kombinácie,
2. Vykonávanie Príkazov na zachovanie letovej spôsobilosti (AD) a s tým spojené ostatné služby ak sú takéto požadované,
3. Vykonávanie Servisných bulletinov (SB) a s tým spojené ostatné služby ak sú takéto požadované,
4. Vykonávanie modifikácií na žiadosť prevádzkovateľa a s tým spojené ostatné služby ak sú takéto požadované,
5. Zabezpečenie dodania, údržby, opravy, generálnej opravy a montáže lietadlových komponentov vrátane významných (hlavných) lietadlových komponentov a celkov (ako sú: motory, podvozky) a s tým spojené ostatné služby ak sú takéto požadované,
6. Vykonanie opravy, zmeny, údržby náteru vrtuľníka a údržba vonkajších povrchov formou umývania a s tým spojené ostatné služby ak sú takéto požadované,
7. Vykonanie opravy, zmeny konfigurácie alebo údržby interiéru vrtuľníka počas plánovaných významných údržieb na technickej základni v súlade s požiadavkami prevádzkovateľa a s tým spojené ostatné služby ak sú takéto požadované.
8. Neplánovaná údržba:
9. Vykonanie a/alebo zabezpečenie (vrátane poplatkov požadovaných držiteľom typového certifikátu respektíve organizáciou schválenou podľa Časti 21 (Design Organization approval)) neplánovaných štrukturálnych opráv v rozsahu údržby na technickej základni,
10. Odstraňovanie porúch zistených počas letovej prevádzky a pozemnej údržby,
11. Zabezpečenie a/alebo dodanie údržby v súvislosti s odstraňovaním porúch vyžadujúce technickú podporu na mieste na ktorom sa takáto porucha stala (platí pre prípady kedy nie je možné preletieť na technickú základňu).
12. Dodanie komponentov , materiálu, vybavenia a zariadení potrebných pre údržbu a s tým spojené služby vrátene technickej dokumentácie ak je táto požadovaná prevádzkovateľom (napr. zabezpečenie servisných bulletinov, modifikácii a zmien vykonaných na základe doplnkového typového certifikátu (STC)) a s tým spojené ostatné služby ak sú takéto požadované.

**CPV:** 50210000-0 – opravy, údržba a súvisiace služby týkajúce sa lietadiel a iných zariadení.

**Dodanie materiálov, komponentov a vybavenia potrebných pre údržbu a s tým spojené služby**

Poskytovateľ zabezpečí a vykoná:

1. preukáže náklady potrebné pri zapracovaní príkazov na zachovanie letovej spôsobilosti (AD), modifikácii podľa požiadaviek prevádzkovateľa,
2. dodanie materiálov, komponentov a vybavenia potrebných pre údržbu, ktoré sú na tento účel odporučené resp. certifikované výrobcom vrtuľníka (držiteľom typového certifikátu alebo doplnkového typového certifikátu) a lietadlových celkov a s tým spojené služby vrátene dodania technickej dokumentácie ak je táto požadovaná prevádzkovateľom (napr. zabezpečenie servisných bulletinov a modifikácií),
3. kontrolu, aby všetky komponenty, ktoré majú byť namontované vo vrtuľníku prevádzkovateľa v danom mieste boli v súlade s požiadavkami NARIADENIE KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností alebo jeho národným ekvivalentom,
4. na svoje náklady odber a likvidáciu odpadov a komponentov v súlade s právnymi predpismi platnými na území Slovenskej republiky v oblasti životného prostredia a odpadoch.

Rôzne:

1. Úspešný uchádzač musí prejsť auditom oddelenia leteckej správy a dozoru LÚ MV SR a musí byť akceptovaný oddelením leteckej správy a dozoru LÚ MV SR.
2. Uchádzač musí predložiť oprávnenie na vykonanie predmetu zákazky.